הזמר במסכה (תוכנית טלוויזיה אמריקאית)
פורמט

בפרק רגיל, ארבעה עד שישה מפורסמים שרים כל אחד, בעילום שם ובתחפושת, גרסת כיסוי בת 90–120 שניות לשיר מפורסם. רמזים לזהותו של האדם - המכונים "חבילת הרמז" (clue package) - מוצגים לפני ולפעמים גם אחרי כל הופעה. הפורמט הוא של ריאיון מוקלט בו המפורסם, בקולו האלקטרוני עם מסכה, מקריין סרטון המציג רמיזות נסתרות למה שאותו מפורסם ידוע בו. כדי לבלבל את חברי הפאנל ואת הצופים, נכללים גם כן דברים שמסיחים את דעתם. לחברי הפאנל ניתן זמן לשער את זהותו של כל זמר בקול רם ולרשום הערות בקלסר הפתקים שלהם במהלך הקרנת חבילת הרמז, לאחר הופעתם ולפני הסילוק. הם רשאים גם לשאול שאלות או לבקש מהמנחה להציג רמזים נוספים. לאחר סיום כל הופעה, הקהל וחברי הפאנל מצביעים עבור הזמר האהוב עליהם באמצעות מכשיר אלקטרוני, והזמר הפחות פופולרי חייב להסיר את המסכה כדי לחשוף את זהותו. התוכנית משתמשת במערכת הצבעה משוקללת; קולות חברי הפאנל וחברי הקהל שווים 50 אחוז כל אחד, ומשולבים כדי ליצור ציון סופי. תהליך סילוק זה נמשך למספר מוגדר של פרקים עד שנותרו שלושה מתמודדים בגמר, ואחד מוכרז כמנצח לאחר שהם מופיעים שוב. "גביע מסיכת הזהב" מוענק כפרס.
כל הזמרים עם המסכה בפרק מופיעים מדי פעם כקבוצה במהלך הופעה ללא הצבעות, וכל פרק מסתיים בהדחת המפורסם ששר הדרן בלי מסכה. מאז העונה השנייה, הסדרה כללה גם בחלק מהפרקים סיבוב "סמאקדאון" (smackdown), בו שני המתחרים הפחות פופולריים מההופעות הראשונות שלהם שרים בזה אחר זה באותה במה, ומתקיימת הצבעת סילוק שנייה. בעונה השלישית חולקו המתמודדים לשלוש קבוצות משנה, וכל אחת מהן הופיעה בשלושה פרקים רצופים לפני שחזרו למתכונת הביצועים המאוחדת. בשל התפרצות מגפת הקורונה, קהל וירטואלי החליף את הקהל באולפן בעונה הרביעית והחמישית.. החל מהעונה השישית חזר הקהל לאולפן.
בעונה החמישית והשישית ישנם מתמודדים הנקראים "גוקרים" בכל קבוצה מבין שתי הקבוצות מתווסף גוקר חדש שמחליף את המודח עד שלב מסוים.
בעונה השביעית המתמודדים שוב חולקו לשלוש קבוצות ללא גוקרים והפעם הקבוצות כללו: הטובים הרעים והמתכרבלים.
בעונה השמינית הפורמט שונה ובכל פרק הופיעו שלושה מתמודדים, אחד מהם מודח באמצע התכנית והשניים האחרים ממשיכים להילחם על המקום שלהם. בסוף הפרק מוכתר מלך/מלכה שיעבור לשלב הבא בעוד השניים האחרים מודחים ובכך בכל שבוע ישנם שני הדחות. בנוסף כל ערב הוא ערב עם נושא אחר. ערבי הנושא שכללו בעונה הם: "ערב וגאס", "ערב נושאי טלוויזיה", "ערב אנדרו לויד וובר", "ערב החבובות ", "ערב שנות ה-90", "ערב היכל התהילה", "ערב קומדיה" ו"ערב אימה".
פורמט העונה השמינית חזר גם לעונה התשיעית אבל עם טוויסט חדש: פעמון "Ding Dong Keep It On" שבו חברי הפאנל יוכלו להשתמש כאשר הם רוצים להציל מתמודד מהדחה. ניתן להשתמש בפעמון פעם אחת בכל סיבוב. וכמו בעונה הקודמת כל פרק יש ערב נושא אחר. ערבי הנושא שכללו העונה הם: "ערב פתיחה", "ערב אבבא", "ערב ניו יורק", "ערב גיבורי די סי", "ערב רחוב סומסום", "ערב שנות ה-80", "ערב קאנטרי", "ערב סרטים" "ערב חלל" ו"ערב בריטי".
פורמט העונה העשירית מציג סוגי פורמטים מעונות קודמות, המתמודדים מחולקים לקבוצות ומתמודדי הגוקרים מהעונה החמישית והשישית חוזרים וגם פעמון "Ding Dong Keep It On" מהעונה הקודמת חוזר הפעם רק לפרק חצי הגמר בו חברי הפאנל יוכלו להשתמש בו ולהעביר מתמודד ישירות לגמר. ערבי הנושא משני העונות הקודמות חוזרים גם והם כוללים: "ערב טרולים", "ערב הארי פוטר", "ערב אלטון גון", "ערב פוטבול", "ערב להיט אחד", "ערב דיסקו", "ערב שנות ה-2000", "ערב רוק" ו"ערב פסקול חיי".
פורמט העונה האחת עשרה זהה לפורמט העונה העשירית וערבי הנושא שכוללים בעונה זו הם: "ערב בילי ג'ואל", "ערב קווין", "ערב הקוסם מארץ עוץ", "ערב רובטריקים", "ערב להקות בנות", "ערב המנוני מקלחת" ושני ערבי נושא נוספים שחוזרים מהעונות הקודמות: "ערב פסקול חיי" ו"ערב טלוויזיה".
פורמט העונה השתים עשרה מציג גם ערבי נושא שכוללים: "ערב מיילי סיירוס", "ערב שנות ה-60", "ערב ברבי", "ערב ספורט", "ערב חג ההודיה", "ערב פסקול חיי" ו"ערב פוטלוס".
פורמט העונה השלוש עשרה מציג ערבי נושא שונים מידי פרק: "ערב שרק", "ערב גראנד אול אופרי", "ערב להקות בנים", "ערב עשור", "ערב ראט פאק", "ערב אלים", "ערב מכסחי השדים" וערב הנושא שחוזר משלוש העונות הקודמות "פסקול חיי".